कलेक्ट्रेट पर हर साल होते हैं 300 प्रदर्शन, नतीजा-जाम, लोग परेशान
कलेक्ट्रेटऔर एसपी ऑफिस पर होने वाले प्रदर्शन। इनमें मांग चाहे किसी की भी हो, लेकिन लोगों को केवल परेशानी ही मिल रही है। एक बार रैली या प्रदर्शन हुआ तो अगले दो घंटे तक शहर के प्रमुख मार्गों पर जाम की स्थिति रहती है। आम आदमी घंटों परेशान रहता है और प्रदर्शन करने वाले अपना काम करने चले जाते हैं। इसके बाद भी प्रशासन इन धरने प्रदर्शनों के लिए जगह नहीं तय कर रहा है। ऐसा कोई दिन नहीं होता जब कलेक्ट्रेट या एसपी ऑफिस पर प्रदर्शन करने वाले या ज्ञापन देने वाले नहीं आते हैं। एक साथ सैंकड़ों लोगों के आने कारण रोड जाम होती है। दैनिक भास्कर आमजनता को होने वाली इस परेशानी को उजागर कर रहा है।
पुलिस विभाग के आंकड़ों के अनुसार हर साल करीब 300 धरने प्रदर्शन जिले में हो रहे हैं। इनमें से 80 फीसदी केवल कलेक्ट्रेट और एसपी ऑफिस के बाहर होते हैं। ये तो केवल वे धरने प्रदर्शन हैं जिनका पूरा रिकॉर्ड पुलिस के पास होता है। कई ऐसे प्रदर्शन भी होते हैं, जिनका रिकॉर्ड पुलिस के पास नहीं होता है और प्रशासन को जानकारी भी नहीं मिल पाती। पुलिस मान रही है कि अकेले कलेक्ट्रेट पर ही एक साल में 300 धरने प्रदर्शन हो जाते हैं। ये धरने प्रदर्शन विभिन्न संगठनों के द्वारा किए जाते हैं। धरने प्रदर्शनों के लिए जगह तय नहीं होने के कारण लोग कलेक्ट्रेट तक आते हैं।
22 दिसंबर को प्रकाशित समाचार
धरने प्रदर्शनों के लिए प्रशासन को ही जगह तय करनी होगी। शहर के बाहरी हिस्सों में इसके लिए जगह दी जा सकती है। जहां प्रदर्शन के बाद अधिकारी जाकर ज्ञापन ले सकते हैं। इससे प्रदर्शन रैली करने वाले शहर में नहीं आए और लोगों को परेशानी हो। इसके लिए आईटीआई मैदान, सांवली रोड, एसके कॉलेज ग्राउंड में जगह तय की जा सकती है।
^धरने प्रदर्शनों के लिए जगह चिन्हित की जाएगी। इसके लिए उपयुक्त स्थान तलाशा जा रहा है। जिससे लोगों को भी परेशानी हों और जिनकी जो मांग है उस पर भी सुनवाई हो जाए। कुछ जगह देखी भी हैं। जल्द ही इस संबंध में निर्णय लिया जाएगा। एलएनसोनी, कलेक्टर
1 धरने प्रदर्शन करने वाले लोग डाक बंगले के बाहर एकत्रित होते हैं। वहां से रैली के रूप में कलेक्ट्रेट पहुंचते हैं तो एक तरफ का ट्रैफिक बंद करना पड़ता है। फिर कलेक्ट्रेट या एसपी ऑफिस के मुख्य गेट पर प्रदर्शन किया जाता है या पुतला दहन होता है। इस वजह से दूसरी तरफ का ट्रैफिक डायवर्ट होता है। यहां पर सभी की जाती है और घंटों तक यातायात बंद रहता है। आमजन परेशान होता है।
2 कई संगठन जाट बाजार में इकट्ठे होकर रैली के रूप में कलेक्ट्रेट पहुंचते हैं। इस वजह से तापड़िया बगीची, स्टेशन रोड, कल्याण सर्किल और कलेक्टर के सामने जाम लग जाता है। वाहनों को निकालने में काफी मशक्कत करनी पड़ती है। कई बार प्रदर्शन करने वाले उग्र हो जाते हैं और पुलिस को बलप्रयोग करना पड़ता है। राह चलते लोग भी चपेट में जाते हैं।
3 कुछ संगठन बजरंग कांटा या एसके कॉलेज से रैली के रूप में जाते हैं। इससे शहर की मुख्य सड़क सिल्वर जुबली पर जाम लग जाता है। इस रोड पर बसें भी चलती हैं। इस कारण जाम खुलवाने में भी बड़ी परेशानी होती है। बीच में एसके अस्पताल भी पड़ता है और साइलेंस जोन में नारेबाजी की जाती है। कई बार एंबुलेंस भी जाम में फंस जाती है। इससे मरीज को भारी दिक्कत होती है।
bho_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva